Paterna presenta el seu Catàleg de Regals per a este Nadal
02/12/2015

# Paterna presenta el seu Catàleg de Regals per a este Nadal

[![Catàleg de Regals de Nadal](/images/noticias/2015/12/NOTICIA-VAL.jpg)](/images/noticias/2015/12/NOTICIA-VAL.jpg)

02.12.2015

[![Catàleg de Regals de Nadal](/images/noticias/2015/12/NOTICIA-VAL.jpg "Catàleg de Regals")](http://bit.ly/cataleg-nadal-paterna)

Els catàlegs estaran disponibles en els comerços participants, en els centres municipals i també podran descarregar-se des de la web de l’Ajuntament

[Descarregar el Catàleg de Regals de Paterna](http://bit.ly/cataleg-nadal-paterna "Catàleg de Regals")

A falta d'a penes unes setmanes perquè donen començament les festes nadalenques, l’Ajuntament de Paterna llança un Catàleg de Regals que arreplega productes destacats que els paterneros i paterneras poden trobar en els negocis locals.

La regidora de Sostenibilitat i Comerç, Eva Pérez, ha explicat que “Es tracta d’una guia en la que han col•laborat més de 50 comerços de Paterna i que de manera molt visual presenta ofertes especials que podrem trobar en els establiments durant les festes nadalenques”.

“A través d’este catàleg volem mostrar el variat i ampli teixit comercial que té Paterna, i impulsar el consum local, aprofitant unes dates tan assenyalades”. Amb eixe objectiu, l’Ajuntament ha encarregat l’elaboració de 10.000 unitats per a repartir entre els veïns del municipi. “Els catàlegs estaran disponibles en els comerços participants, en els centres municipals i també podran descarregar-se des de la web de l’Ajuntament”, ha aclarit la regidora.

A manera de guia inspiradora, el catàleg es divideix en set categories que agrupen possibles regals en funció de a qui van dirigits. Podem trobar seccions “per a ella”, “per a ell”, “per a xiquets i xiquetes”, “per a la casa” o “per a l’amic invisible”. A més, també hi ha un apartat dedicat a “experiències” que inclou dinars i sopars especials que els restaurants i bars han preparat amb motiu de les festes nadalenques o activitats culturals que se celebren durant les vacacions com a obres de teatre o concerts. Finalment hi ha una secció dedicada a la salut, que sota el títol de “Cuida’t” engloba tractaments en clíniques dentals o classes per a realitzar activitats físiques com electroestimulación o natació.

A més, el catàleg també inclourà una agenda amb la programació completa de totes les activitats, que tant associacions, com el mateix Ajuntament, han planificat per a les festes. Exposicions, concursos i tallers, animació infantil, mercat nadalenc, teatre infantil o espectacles musicals, són algunes de les moltes activitats que ompliran els carrers i places del poble durant les festes.

Un premi de més de 500 euros en regals en els comerços de Paterna

Amb motiu de l’elaboració del catàleg, la Regidoria de Sostenibilitat i Comerç ha impulsat un sorteig nadalenc que premiarà el seu guanyador o guanyadora amb més de 500 euros en regals en els comerços de Paterna.

Per a participar, els veïns trobaran un full de cupons en l’última pàgina del catàleg. “Cada vegada que un veí compre en un dels comerços que han participat en el catàleg, se li cunyarà un cupó. Una vegada tinga els cinc, haurà de depositar el full en una de les urnes que col•locarem en l’Ajuntament de Paterna, Centre Social la Canyada, Centre Cívic Terramelar, Centre Cívic Lloma Llarga, Centre Cultural Juan Alfonso Vila Blasco el Cura (La Coma), des del 21 de desembre fins al 6 de gener”, ha explicat Eva Pérez.

El sorteig tindrà lloc el set de gener i la persona guanyadora podrà disfrutar de bons de deu euros per a gastar en els més de 50 comerços participants.